Il-Kunsill Ewropew adotta deċiżjoni biex jestendi l-perjodu skont l-Artikolu 50.3 (tat-Trattat dwar l-Unjoni Ewropea), fil-kuntest tal-intenzjoni tal-ħruġ tar-Renju Unit mill-UE. L-estensjoni ser iddum sal-31 ta' Jannar 2020 biex tagħti aktar żmien għar-ratifika tal-ftehim dwar il-ħruġ. Il-ħruġ jista' jsir qabel l-1 ta' Diċembru 2019 jew l-1 ta' Jannar 2020, jekk il-ftehim dwar il-ħruġ jiġi ratifikat miż-żewġ partijiet. Tul l-estensjoni r-Renju Unit jibqa' stat membru bid- drittijiet u l-obbligi kollha stabbiliti fit-trattati u skont id-dritt tal-UE. Id-deċiżjoni kienet ittieħdet b'mod unanimu mill-Kunsill Ewropew permezz ta' proċedura bil-miktub, bil-qbil tar-Renju Unit. Dan il-qbil deher f'ittra mill-Prim Ministru tar-Renju Unit Boris Johnson lill-President tal-Kunsill Ewropew, Donald Tusk. Il-Kunsill Ewropew qabel ukoll dwar dikjarazzjoni li takkumpanja d-deċiżjoni. Deċiżjoni tal-Kunsill Ewropew meħuda bi qbil mar-Renju Unit li testendi l-perjodu taħt l-Artikolu 50(3) TUE Dikjarazzjoni tal-Kunsill Ewropew (Artikolu 50) Kronoloġija tal-Brexit